
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

2 februarie 2009
amenajarea teritoriului Si echilibru              Nr.26/2970




ecologic 




Către,

BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra propunerii legislative pentru modificarea şi completarea Legii nr.477/2004 privind Codul de conduită a personalului contractual din autorităţile şi instituţiile publice, trimisă Comisiei noastre pentru dezbatere în fond, cu adresa nr.Pl.-x 615 din 8 octombrie 2008.

                     PREŞEDINTE,

Sulfina BARBU

RAPORT

asupra propunerii legislative pentru modificarea şi completarea Legii nr.477/2004 privind Codul de conduită a personalului contractual din autorităţile şi instituţiile publice



1. Cu adresa nr.Pl.-x 615 din 8 octombrie 2008, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu propunerea legislativă pentru modificarea şi completarea Legii nr.477/2004 privind Codul de conduită a personalului contractual din autorităţile şi instituţiile publice..

· 

La întocmirea Raportului s-a avut în vedere: 

· avizul favorabil al Consiliului Legislativ nr.518 din 06.05.2008.
· punctul de vedere al Guvernului nr.1950/DPSG/21.08.2008. Guvernul nu susţine adoptarea acestei iniziative legislative.


Propunerea legislativă a fost dezbătută şi analizată în fond, în procedură obişnuită, în şedinţa din 27 ianuarie 2009.



Propunerea legislativă are ca obiect de reglementare modificarea Legii nr.477/2004 privind Codul de conduită a personalului contractual din autorităţile şi instituţiile publice, în scopul asigurării unei mai bune transparenţe a activităţii acestui personal.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea propunerii legislative, motivat astfel:



- Termenii utilizaţi pentru modificarea art.5 alin.(1) şi a art.16 alin.(1) şi (2) sunt termeni cu caracter general, apropiaţi ca sens de cei folosiţi deja în aceste texte, context în care apreciem că prin soluţiile propuse de iniţiatori nu aduc îmbunătăţiri sau modificări substanţiale normelor juridice în vigoare.



- Cu privire la propunerea de modificare a alin.(2) al art.5, menţionăm că iniţiatorii ar fi trebuit să aibă în vedere, pe de o parte, faptul că există autorităţi şi instituţii publice în cadrul cărora fişele posturilor sunt clasificate ca fiind „secret de serviciu”, şi, pe de altă parte, că atâta vreme cât nu există o interdicţie expresă cu privire la comunicarea publică a informaţiilor din fişa postului, iar asemenea informaţii sunt dintre cele aflate sub incidenţa Legii nr.544/2001 privind liberul acces la informaţiile de interes public, este asigurat oricum, în temeiul acestui act normativ accesul publicului la aceste informaţii.


- În ceea ce priveşte modificarea art.24 alin.(2) din Legea nr.477/2004, considerăm că aceasta nu se poate realiza în sensul vizat de iniţiatori, întrucât, potrivit dispoziţiilor art.276 alin.(2) din Legea nr.53/2003 privind Codul muncii, cu modificările şi completările ulterioare, la nivelul autorităţilor şi instituţiilor publice constatarea contravenţiilor şi aplicarea sancţiunilor se fac de către inspectorii de muncă şi nu de către „organele cu atribuţii disciplinare”.



 


2. Propunerea legislativă face parte din categoria legilor ordinare.


3. Propunerea legislativă a fost respinsă de Senat în şedinţa din 30 septembrie 2008.


4. Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 22 deputaţi.
 



Raportul Comisiei a fost adoptat cu  unanimitate de voturi.



5. Camera Deputaţilor este Cameră decizională, potrivit prevederilor art.75 din Constituţia României,republicată, şi ale art.92 din Regulamentul Camerei Deputaţilor, republicat.


În urma dezbaterii, Comisia propune Plenului Camerei Deputaţilor respingerea propunerii legislative.

PREŞEDINTE,



SECRETAR,




      Sulfina BARBU
             Mihai Cristian Apostolache

Întocmit,

Şef serviciu - Consilier parlamentar:

Sofia CHELARU

